Assalamualaikum dingsanak berataan. Hari ini ulun handak bakisah soal perjalanan sastra di Kalimantan Selatan, khususnya di Banjarbaru. Pasti buhan pian berataan rata-rata sudah pernah ke Banjarbaru, kalo? Kotanya nyaman, setujulah buhan pian?
Tapi, ulun kada bekisah soal kenyamanan kota Banjarbaru. Ulun bekisah soal lain haja nah. Sastranya.
Mungkin buhan pian balum tahu lah, Kota Banjarbaru dahulu tempat pindahan urang –urang dari wilayah lain. Migrasi jar urang tu istilahnya. Bahari tu masih sunyi Banjarbaru ni. Model kayak kampung tu nah. Ada pang beberapa wilayah yang rami. Misalnya pendulangan intan di Cempaka.
Walau kampung, bahari di Banjarbaru sudah ada teater sederhana tahun 1963. 1964 Arena Studi TeaterArtis (ASTA) sudah ada di Banjarbaru. Tahun 1960-an, Banjarbaru jua sudah ada beisi majalah. Ngarannya Majalah Anjung.
Habis itu, sastra di Banjarbaru tarus tu pang berkembang. Sampai tahun 2000-an, di Banjarbaru banyak banar sudah komunitas sastra-nya. Di 2001-2009 ada delapan kelompok yang muncul dan umpat mehiasi sastra Banjarbaru, yaitu: Bengsas ’01 Sanggar Naga tahun 2001, Forum Taman Hati tahun 2002, Forum Lingkar Pena Banjarbaru tahun 2003, Kelompok Studi Sastra Banjarbaru tahun 2005, Rumah Cerita dan Komunitas Sastra Indonesia Banjarbaru (KSI) tahun 2007, Komunitas AUK (Aku Untuk Kamu) dan KomunitasTeras Puitika tahun 2009.
Selain komunitas sstra yang makin banyak tadi, di Banjarbaru jua makin batambah haja buhan penerbit, nang mendukung berkembangnya buhan sastra tadi tamasuk lahir buhan sastrawan Banjarbaru. Penerbit di Banjarbaru misalnya Zukzez Express nang sudah menerbitkan 400 lebih judul buku, wan penerbit Pena Kita nang sudah menerbitkan 200 judul buku.
Sampai wahini, sastra Banjarbaru makin maju menurut ulun. Apalagi didukung oleh buhan komunitas nang rajin banar berdiskusi dan mambari sumbangan gasan sastra Banjarbaru. Ulun berharap, sastra Banjarbaru makin jaya di masa depan wan menjadi salah satu penggerak sastra di Kalimantan Selatan. Kayapa manurut buhan pian?
Nang manyunting: Enny (https://www.ennyratnawati.com)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn